**Årsmelding for 2022**

(Årsmeldinga går fra årsmøte til årsmøte.)

**Styret i 2022 har bestått av**:

- Leder: Paul Lindviksmoen. Ø. Toten

- Nestleder: Karin Swane, Gjøvik

- Økonomiansvarlig: Bjørn Frøsaker, V. Toten

- Styremedlemmer: Kari J. Engebretsen (Gjøvik), Synne Haugseth (Gjøvik), Elin Aarum (S. Land) og Petter Nilsen (Ø. Toten)

- Varamedlemmer: Ole Dullerud (V. Toten), Tore Røbergshagen (N. Land) og Hanne Gjestrumbakken (V. Toten).

- Valgkomite: Hanne Gjestrumbakken, Yngve Fjeldstad og Tore Røbergshagen

- Revisor: Ingar Paulsberg.

-Det er avholdt 7 styremøter i perioden, de fleste i HEFs lokaler i Gjøvik. Ellers har vi kommunisert på e-post.

-Klimautvalg har bestått av Karin Swane, Paul Lindviksmoen og Petter Nilsen.

- Hunnselvautvalget: Fra oss har Ole Dullerud og Bjørn Frøsaker deltatt.

- Arrangementsutvalget (nystartet) har bestått av Elin Aarum, Synne Haugseth, Bjørn Frøsaker og Paul Lindviksmoen.

- Bjørn Frøsaker og Petter Nilsen har vært våre representanter i styret for Naturvernforbundet i Innlandet.

-Årsmøtet for Naturvernforbundet i Innlandet ble avholdt 12. mars på Lillehammer. Delegater var Karin Swane, Tore Røbergshagen, Petter Nilsen og Paul Lindviksmoen. Bjørn Frøsaker deltok i kraft av styreverv i fylkeslaget.

**Medlemmer:** Laget hadde ved årsskiftet 320 medlemmer, mot 319 ved forrige årsskifte.

**Aktiviteten:**

Årsmøtet 2022 ble avholdt på Gjøvik vandrerhjem Hovdetun 23. februar, med 8 deltakere. Etter selve årsmøtet hadde vi en orientering om planer og aktivitet hos avfallsselskapet Horisont ved direktør Stein Giæver.

Det har vært et år med relativt stor aktivitet, mest i form av planlegging og gjennomføring av møter, skriving av høringsuttalelser, samt noen turer og befaringer. Av de tidligere «faste» arrangementene deltok vi under Naturens Dag på Øverby, men ikke under Åpen dag på Dokkadeltaets Nasjonale Våtmarksenter. Seminaret under Friluftsliv for alle ble ikke arrangert. Vi deltok imidlertid med tradisjonelt opplegg på Den store klesbyttedagen. Vi har også prøvd å blåse liv i Naturlig onsdag, hvor vi har arrangert fire møter og har flere under planlegging.

Bjørn og Ole har vært aktive i *Hunnselva-utvalget*. Hunnselvas Venner (HV) er registrert som egen organisasjon ledet av Ole Dullerud. Vi er en av de fire organisasjonene som står bak med Bjørn Frøsaker som representant.

HV har fortsatt arbeidet med å utvikle sin hjemmeside, [hunnselva.com](http://hunnselva.com/). På dugnad er det utført stirydding, satt opp en gapahuk og utviklet flere info-plakater som er satt mellom Eina og Roksvoll der det går tursti langs selva. I forbindelse med oppsetting av plakaten ved Reinsvolldammen om gamle Reinsvoll, arrangerte HV tur sammen med Historielaget med 15 deltakere. Hunnselvas Venner hadde stand under Reinsvolldagen, og under Frivilligdagen på Raufoss.

Vi, Naturvernforbundet har tidligere søkt Vassdragsforbundet om midler for å starte opp arbeidet med info-plakater. De 20.000 vi fikk er brukt til å dekke reelle utgifter og overskuddet ble overført til Hunnselvas Venner i 2022

*Klimautvalget* har hovedsakelig arbeidet med solkraft. Det er gjennomført befaringer og skrevet uttalelser om flere framlagte planer om store solkraftverk, se nedenfor. Karin, Bjørn og Paul deltok også i et møte med Energeia og Eidsiva på Hamar 25. januar, hvor vi ble grundig orientert om planer og problemstillinger.

Karin har deltatt aktivt i referansegruppa for utarbeidelse av en Naturmangfoldplan for Gjøvik. Arbeidet har nå ført fram til en plan som vi er rimelig tilfredse med.

Karin deltok også ved en markering mot utbygging av Wisting-feltet.

Vi har også deltatt i møter med presentasjon av diverse planer. Gjelder Åbjøra kraftlinje (Gjøvik 4. mai) og E6 Moelv-Roterud (Biri 9. november).

*Befaringer*

Før styremøtet 20. april fortok vi en befaring av planene for en ny sentrumsadkomst til Gjøvik; «Huntonarmen».

16. oktober foretok vi en befaring av lokalitetene til Mæhlum solkraftanlegg i Gjøvik og traseen til Åbjøra kraftlinje i Søndre Land. Planlagt befaring av Øystadmarka i Søndre Land falt ut på grunn av dårlig være.

*Arrangementer*

30. november arrangerte vi Naturlig onsdag med foredrag av Kjell Haugen. Tittel: «Et friluftsliv med pulsteller og stoppeklokke?»

8, februar arrangerte vi (dvs. Elin) Naturlig onsdag med foredrag av Anders og Barbro Nordrum. Tittel: «Beredskapshagen»

22. februar arrangerte vi (dvs. Petter) et møte om skogbruk på Gjøvik bibliotek. Tittel: «Framtida skogbruk - skal vi fortsette som nå?»

8. mars arrangerte vi, i samarbeid med Helen Fredholm, et møte på Østre Toten folkebibliotek. Tittel: «Den naturlige hagen»

*Høringer/uttalelser*

Vi har avgitt uttalelser om følgende saker:

* Naturmangfoldplan for Gjøvik
* Søknad om konsesjon for Husodden flyplass i S. Land
* Detaljregulering av ny sentrumsadkomst – Huntonarmen
* Melding om 132 kV ledning Åbjøra – Gjøvik. (Sammen med andre, regi FNF)
* Melding om Øystadmarka solkraftverk i S. Land. (Sammen med fylkeslaget)
* Melding om Mæhlum solkraftverk i Gjøvik. (Sammen med fylkeslaget)
* Melding om Store Nøkleberg solkraftverk i Ø. Toten. (Sammen med fylkeslaget)
* Reguleringsplan for Thune skole og Eina sportsanlegg, V. Toten
* Planprogram for E6 Moelv – Roterud
* Planprogram for Skumsjøen hyttegrend, Gjøvik
* Søknad om dispensasjon for Husodden/Settonsvika båthavn i S. Land
* Planprogram for Vismunda næringspark, Gjøvik
* Oppstart av planarbeid for Sole terrasse, Ø.Toten
* Søknad fra Ringerike og Toten Sportsflyklubb om tillatelse til å lande på / ta av fra isen på Trevatna

*Leserinnlegg*

Vi har gjennom året skrevet følgende avisinnlegg:

* «Hogsten i Øverbymarka». Innlegg v/Petter til diskusjon om flatehogst.
* «Vakre Hunnselva midt i byen vår.» Innlegg v/Karin om planene for «Huntonarmen»
* «Skyteanlegg til besvær». Innlegg v/Paul til planene om skyteanlegg på Totenåsen.
* «Østre Toten og nasjonale føringer». Innlegg v/Paul om desentralisert boligbygging.
* «Verdien av et vern». Kommentar v/Paul til dispensasjon for Settonsvika båtplass.

*Klage*

Vi har levert inn klage på vedtak i S. Land kommunestyre om dispensasjon for bygging av båthavn i Settonsvika. Klagen ble avvist av S. Land kommune, og er nå til behandling hos Statsforvalteren.

*Annet*

Vi prøver å blåse liv i nettsida vår igjen. Synne har tatt på seg å være nettsideansvarlig, og har gått kurs.

**Økonomi**:

Da året startet hadde vi stående på vår konto kr. 65000 i prosjektmidler bundet til prosjekter som ble gjennomført i 2021. Dette ble utbetalt i 2022. I tillegg ble kr. 50000 plassert i Cultura Bank, en bank som skåret høyt på etiske mål.

Vi har gått med et lite underskudd i 2022, men har en solid økonomi med kr. 56.000 på vår driftskonto ved nyttår.

Forøvrig vises til regnskapet som legges fram på årsmøtet.